**20.napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2020. február 14-én tartandó nyilvános ülésére**

**Tárgy: Balatonhenye, 105/1., 105/2. hrsz.-ú ingatlanokon (temető) fakivágásra vonatkozó árajánlat megtárgyalása**

**Előterjesztő:** Kulin Miklós György polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea jegyző

Tisztelt Képviselő-testület!

Balatonhenye Község Önkormányzata a tulajdonában lévő Balatonhenye 105/1., és 105/2. hrsz.-ú ingatlanokon lévő temetőkben kérelmezte a természetvédelmi hatóságnál 110 db mirigyes bálványfa és 1 db közönséges diófa kivágását, melyek már kiszáradtak, így azok veszélyeztetik a sírokat, síremlékeket. A Veszprém Megyei Kormányhivatal Veszprémi Járási Hivatala Környezetvédelmi és Természetvédelmi Főosztály Természetvédelmi Osztálya VE-09/KTF/02609-5/2019. ügyszámon kiadta a nevezett mennyiségű fa kivágására az engedélyt, mely 2020. március 31. napjáig érvényes. Tavalyi évben Balatonhenye Község Önkormányzata kért árajánlatot a fakivágás szakemberrel történő kivágására, tekintettel a kivágandó fák mennyiségére és a sírok közelségére, melyek mind nehezítik a munkát, egyes esetekben alpin technikát is igényelnek.

Geiger Máté (8254 Kővágóörs, Jókai Mór u. 75.) vállalkozótól kapott az Önkormányzat ajánlatot a nevezett mennyiségű fa kivágására és az árajánlatban foglaltak szerint a keletkezett faanyag kezelésére/elhelyezésére.

Az árajánlat összege nettó 610.000 Ft., mely árajánlat jelen előterjesztés mellékletét képezi.

Fentiek alapján kérem, hozzák meg döntésüket.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (….) HATÁROZATA**

***Balatonhenye, 105/1., 105/2. hrsz.-ú ingatlanokon (temető) fakivágásra vonatkozó árajánlat megtárgyalásáról***

Balatonhenye Község Önkormányzata Képviselő-testülete megtárgyalta és elfogadja Geiger Máté (8254 Kővágóörs, Jókai Mór u. 75.) vállalkozó árajánlatát a Balatonhenye, 105/1., 105/2. hrsz.-ú ingatlanokon (temetők) történő fakivágásra.

A Képviselő-testület vállalja a vállalkozói díj költségét a 2020. évi költségvetése terhére.

A Képviselő-testület felhatalmazza a Polgármestert a vállalkozói szerződés aláírására.

A Képviselő-testület felkéri a Polgármestert, hogy a döntésről tájékoztassa a Vállalkozót.

**Felelős:** Kulin Miklós György polgármester

**Határidő:** azonnal